জেলা-উপজেলা
কোর্ট-কাচারি
মজার বার্তা
প্রবাস বার্তা
সাহিত্য ও সংস্কৃতি
ইতিহাস ও ঐতিহ্য
বিশেষ প্রতিবেদন
ভারতে গত দুই দশকে নির্বাচন প্রক্রিয়ার সঙ্গে ঘনিষ্ঠভাবে যুক্ত ছিলেন, এমন বহু কর্মকর্তা, রাজনীতিবিদ ও পর্যবেক্ষকের সঙ্গে কথা বলে জানা গেছে, ইভিএম নিয়ে ভারতেও প্রতিক্রিয়া একরকম মিশ্রই বলা যেতে পারে।
বাংলাদেশের নির্বাচনি ইতিহাসে একটা কলঙ্কজনক অধ্যায় ১৯৯৪ সালে মাগুরার উপনির্বাচন— যা ব্যাপক অনিয়ম, বুথ দখল ও প্রশাসনিক মদতে ভোট কারচুপির সঙ্গে প্রায় সমার্থক হয়ে গেছে। ভারতেও নানা নির্বাচনে এ ধরনের অভিযোগ হরহামেশাই উঠতো। কিন্তু প্রায় দুদশক আগে ইভিএম চালু হবার পর থেকে সেটা ধীরে ধীরে ইতিহাস হয়ে গেছে।
ভারতের সাবেক একজন আমলা ও পশ্চিমবঙ্গের সাবেক প্রধান নির্বাচনি কর্মকর্তা মীরা পান্ডের কর্মজীবনে ডাকসাইটে কর্মকর্তা বলে খ্যাতি ছিল। তিনি এই প্রতিবেদককে ব্যাখ্যা করছিলেন— বিষয়টা কিভাবে কাজ করে।
তার মতো অনেকেই মনে করেন, বাংলাদেশেও যদি ইভিএম চালু করা যায়, তাহলে হয়তো এটা নিশ্চিত করা যাবে যে, মাগুরার মতো ঘটনা আর কখনও ঘটবে না।
ইভিএম ভারতে চালু হয়েছে প্রায় দু’দশক হতে চললো। প্রথমে সীমিত আকারে, পরে সারা দেশজুড়ে। প্রথম দশ বছরে তেমন কোনও অভিযোগ-আপত্তি না উঠলেও পরের দশ বছরে কিন্তু ইভিএম নিয়ে নানা বিতর্ক দেখা দিয়েছে।
গত কয়েক বছরে বিরোধী দলগুলো দেশের নানা প্রান্তে অভিযোগ করেছে— বিভিন্ন ইভিএম যন্ত্র এমনভাবে ‘ম্যানিপুলেট’ করে রাখা হয়েছিল যে, আপনি যে চিহ্নেই ভোট দিন না কেন, সেটা নাকি গিয়ে পড়েছে বিজেপির ‘পদ্ম’তেই।
দিল্লিতে ক্ষমতায় আছে যে আম আদমি পার্টি, তাদের বিধায়ক সৌরভ ভরদ্বাজ আইআইটি থেকে পাস করা একজন প্রশিক্ষিত ইঞ্জিনিয়ার। তিনি গত বছর দিল্লি বিধানসভায় একটি ডামি ইভিএম মেশিন নিয়ে এসে দাবি করেছিলেন, সেগুলো খুব সহজেই ‘হ্যাক’ করা সম্ভব।
তার মতে, পৃথিবীর বৃহত্তম গণতন্ত্র ভারতে ইভিএম একটা ‘প্রযুক্তিগত কলঙ্ক’। শুধু বাংলাদেশ কেন, পৃথিবীর কোনও দেশেই এই প্রযুক্তি চালু করা অনুচিত বলে তার অভিমত।
ভারতের নির্বাচন কমিশন অবশ্য এই অভিযোগ মানতে একেবারেই নারাজ। মাসকয়েক আগে তারা একটি ‘হ্যাকাথন’ আয়োজন করে সব রাজনৈতিক দলকে ইভিএম হ্যাক করার চ্যালেঞ্জও ছুড়ে দিয়েছিল– তাতে কেউই সফল হয়নি বলে তাদের দাবি।
আবার পশ্চিমবঙ্গে তৃণমূল কংগ্রেসের সিনিয়র এমপি কল্যাণ ব্যানার্জির কথায়, ‘ইভিএমকে ঘিরে সন্দেহ তৈরি হয়েছে তা তো দেখাই যাচ্ছে। আর পৃথিবীর বেশির ভাগ আধুনিক দেশ, ইউরোপ-আমেরিকা পর্যন্ত যেখানে কাগজের ব্যালটেই স্বাচ্ছন্দ্য, সেখানে ভারতের ইভিএম ব্যবহার করার দরকারটা কী?’
এত শত বিতর্কের মধ্যেও গত কয়েক বছরে ভারতের ইভিএম প্রযুক্তি ‘রফতানি’ করা হয়েছে বিশ্বের বহু দেশেই।
ভারতে নির্বাচন কমিশনের হয়ে ইভিএম বানায় যে দুটি রাষ্ট্রায়ত্ত সংস্থা– সেই ব্যাঙ্গালোরের ভারত ইলেকট্রনিকস লিমিটেড (ভেল) আর হায়দ্রাবাদের ইলেকট্রনিক করপোরেশন অব ইন্ডিয়া আফ্রিকা ও এশিয়ার নানা দেশে এই যন্ত্র বানিয়ে পাঠিয়েছে।
ভারতে নির্বাচন কমিশনের কর্মকর্তারাও নানা দেশে গিয়ে ইভিএমে ভোট পরিচালনার কাজ তদারকি করে এসেছেন।
কিন্তু আফ্রিকারই আরেক দেশ বতসোয়ানাতে যখন ভারতের ইভিএম ব্যবহার করে নির্বাচনের প্রস্তুতি নেওয়া হয়, তখন তার বিরুদ্ধে তীব্র প্রতিবাদ জানায় বিভিন্ন রাজনৈতিক দল। সেই প্রতিবাদ আদালতেও গড়ায়।
এর পরেও এই ‘প্রযুক্তি হস্তান্তর’ নিয়ে গত কয়েক বছরের মধ্যে ভারতীয় কর্তৃপক্ষের সঙ্গে আলোচনা হয়েছে শ্রীলঙ্কা, মরিশাস, ফিলিপিন্স, নিউ গিনি, নেপাল, কেনিয়া, মালয়েশিয়াসহ বিভিন্ন দেশের।
এমনকি, এবছর রাশিয়াতে প্রেসিডেন্ট নির্বাচনের আগে মস্কোও ভারতের কাছ থেকে ইভিএম প্রযুক্তি নেওয়ার ব্যাপারে আগ্রহ প্রকাশ করেছিল।
সুতরাং, ভারতের বাইরে আন্তর্জাতিক ক্ষেত্রেও ইভিএম প্রযুক্তি কোথাও সমাদৃত হয়েছে, আবার কোথাও বা তুমুল বিতর্কের জন্ম দিয়েছে। বাংলাদেশকেও সম্ভবত ইভিএম নিয়ে চূড়ান্ত সিদ্ধান্ত নিতে হবে এই পটভূমিতেই।
পূর্ববর্তীকাদেরের ইন্ধনেই ব্যারিস্টার মইনুলের বিরুদ্ধে মামলা!
কুমিল্লার এক মামলায় খালেদা জিয়ার জামিন বহাল
আমি নামাজ পড়ি নিয়মিত: শেখ হাসিনা
জনপ্রিয় সংবাদ
‘নাসিক নির্বাচনে প্রচারণা চালাবে ২০ দলীয় জোট’- ফখরুল
জয় দেখতে মুখিয়ে ব্রিটেনের বাঙালিরা
প্রধানমন্ত্রীকে জড়িয়ে ধরে বলব, আমি ভালো হয়ে গেছি
বিশ্বখ্যাত কালার কসমেটিক ব্র্যান্ড ইংলোট এখন বাংলাদেশে
তাজমহলের রং বদল নিয়ে উদ্বিগ্ন ভারত
মুখের অবাঞ্ছিত লোম দূর করার ঘরোয়া উপায়
মাথায় চুল গজাতে ম্যাজিকের মতো কাজ করবে যে ঘরোয়া মিশ্রণ
‘বেগম খালেদা জিয়া : হার লাইফ, হার স্টোরি’ বইয়ের মোড়ক উন্মোচন রবিবার
প্যারিসে জীবনানন্দ দাশের কবিতা সন্ধ্যা
শহিদুল আলমের ‘অনুপ্রবেশের’ শাস্তি কেন অবৈধ নয় : হাইকোর্ট
কেমন আছেন কবি আল মাহমুদ, সন্তানেরা কে কোথায়?
হাদীসের নামে জালিয়াতি
ইতিহাস ঐতিহ্য
সম্রাট আওরঙ্গজেব, দুবলার চর এবং সেন্ট মার্টিন দ্বীপ
ইসলামের আলোকিত সংস্করণ হিসাবে ফিরে দেখা পোল্যান্ডের তাতারদের ৬০০ বছরের ইতিহাস
আমাদের সম্পর্কে
গণমাধ্যম প্রতিনিধিদের সঙ্গে ইসির সংলাপ শুরু
মাস্টার্স পাস করা আমাদের পিয়নও আছে